Miss Universe 1954

Ang Miss Universe 1954 ay ang ikatlong edisyon ng Miss Universe pageant, na ginanap sa Long Beach Municipal Auditorium sa Long Beach, California, Estados Unidos noong 24 Hulyo 1954.

Pagkatapos ng kompetisyon, kinoronahan ni Christiane Martel ng Pransiya si Miriam Stevenson ng Estados Unidos bilang Miss Universe 1954. Ito ang kauna-unahang tagumpay ng Estados Unidos sa kasaysayan ng kompetisyon. Nagtapos bilang first runner-up si Martha Rocha ng Brasil, habang nagtapos bilang second runner-up si Virginia June Lee ng Hong Kong.

Mga kandidata mula sa tatlumpu't-tatlong bansa at teritoryo ang lumahok sa kompetisyong ito. Pinangunahan ni Bob Russel ang kompetisyon sa ikatlong pagkakataon. Itinampok rin sa edisyong ito ang Star of the Universe Crown na may isang-libong Oriental cultured at itim na perlas na nakalagay sa solidong ginto at platino. Ang koronang ito ay ginamit para sa sumunod na anim na edisyon.

 Kasaysayan 

 Pagpili ng mga kalahok 
Ang mga kalahok mula sa tatlumpu't-tatlong bansa at teritoryo ay napili upang lumahok sa kompetisyon. Isang kandidata ang nailuklok upang kumatawan sa kaniyang bansa matapos na mapatalsik ang orihinal na nanalo.

 Mga pagpalit 
Niluklok si Miss Korea 1954 first runner-up Kae Sun-hee bilang kandidata ng Timog Korea matapos hindi tanggapin ang visa ni Miss Korea 1954 Pu Rak Hi upang makapasok sa Estados Unidos dahil sa mga paratang na mayroon siyang ugnayan sa mga grupong komunista. Ganoon din ang nangyari kay Star Hellas 1954 Rika Dialina kung saan pinalitan siya ng kanyang first runner-up na si Efi Androulakakis dahil minsan ay umasta si Dialina sa isang libro ng isang komunistang Griyego. 

Gayunpaman, namagitan sa kaso ni Dialina ang noo'y Kalihim ng Estado ng Estados Unidos na si John Foster Dulles, at dahil dito, nakakuha ng temporary entry permit si Dialina. Nakarating si Dialina sa Long Beach ilang araw bago ang paunang kompetisyon, dahilan upang magbitiw si Androulakakis sa kompetisyon. Hiniling ng mga organizer na manatili si Androulakakis sa kompetisyon bilang kinatawan ng Creta, subalit tinanggihan ito ni Androulakakis dahil ayon sa kanya, si Dialina raw ang pinili ng kanyang mga kababayan upang kumatawan sa kompetisyon. Bagama't hindi na opisyal na kandidata si Androulakakis, iginawad sa kanya ang parangal na Miss Congeniality.

Niluklok ang Miss Thailand 1953 first runner-up na si Amara Asavananda bilang kandidata ng kanyang bansa matapos bumitiw si Miss Thailand 1954 Sucheela Srisomboon dahil sa pinansiyal na dahilan.

 Mga unang pagsali, pagbalik, at pag-urong sa kompetisyon 
Unang sumali sa edisyong ito ang Arhentina, Brasil, El Salvador, Honduras, Kanlurang Indies, Kosta Rika, Nuweba Selandiya, Singapura, Taylandiya, at Timog Korea. Bumalik sa kompetisyon ang Hong Kong, Israel, Kuba, at Tsile na huling sumali noong 1952.  

Hindi sumali si Berta Elena Landaeta ng Beneswela dahil bigla na lamang ito nawala at hindi matagpuan ng mga pageant organizer ang mga pinaroroonan nito. Hindi sumali sina Felicitas von Goebel ng Austrya, Grete Hoffenblad ng Dinamarka, Gertrude Kapi'olani Miller ng Hawaii, Leela Naidu ng Indiya, at Claudine Chaperon Du Larret ng Suwisa dahil sa hindi isiniwalat na dahilan. Hindi sumali ang Timog Aprika, at Turkiya matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok. 

Dapat sanang lalahok ang mga kandidata mula sa Guwatemala at Nikaragwa sa unang pagkakataon, subalit hindi sila pinayagan ng kanilang mga pamahalaan dahil sa sigalot sa Gitnang Amerika. Hindi nagpatuloy sa kompetisyon si Camila Rego ng British Guiana dahil sa hindi isiniwalat na dahilan.

 Mga resulta 

 Mga pagkakalagay 
PagkakalagayKandidataMiss Universe 1954  Estados Unidos – Miriam Stevenson1st runner-up  Brasil – Martha Rocha2nd runner-up  Hong Kong – Virginia June Lee3rd runner-up  Kanlurang Alemanya – Regina Ernst4th runner-up  Suwesya – Ragnhild OlaussonTop 16  Arhentina – Ivana Kislinger
  Gresya – Rika Dialina
  Italya – Maria Paliani
  Kosta Rika – Marian Esquivel
  Noruwega – Mona Stornes
  – Liliana Torre
  – Isabella León
  Pilipinas – Blesilda Ocampo
  Pransiya – Jacqueline Beer
  Tsile – Gloria Leguisos
  Urugway – Ana Moreno

 Mga espesyal na parangal 
ParangalNagwagiMiss Congeniality  Gresya – Efi AndroulakakisMost Popular Girl  Brasil – Martha Rocha

 Kompetisyon 

 Pormat ng kompetisyon 
Tulad noong 1953, labing-anim na semi-finalist ang napili at ibinunyag sa paunang kompetisyon na binubuo ng swimsuit competition at evening gown competition. Ang labing-anim na semi-finalist ay magbibigay ng isang maikling talumpati gamit ang kanilang sariling wika. Pagkatapos nito, lumahok sa swimsuit competition at evening gown competition ang mga semi-finalist, at kalaunan ay napili ang limang pinalista.

 Komite sa pagpili 

 Julia Adams – Amerikanang aktres
 Milo Anderson – Amerikanong movie dress designer
 Suzan Ball – Amerikanang aktres
 Tom Kelley – Amerikanong listratista na kilala sa pagkuha sa litrato ni Marilyn Monroe
 Piper Laurie – Amerikanang aktres
 Robert Palmer – Amerikanong casting director mula sa Universal Studios
 Yucca Salamunich – Amerikanong iskulptor
 Vincent Trotta – Artistic director ng Paramount Pictures
 Albert Varga – Amerikanong ilustrador
 Bud Westmore – Amerikanong estilista
 Earl Wilson – Amerikanong kolumnista

 Mga kandidata 
Tatlumpu't-tatlong kandidata ang lumahok para sa titulo.
Bansa/TeritoryoKandidataEdadBayan18Fairbanks Arhentina22Temperley Australya20Narrandera Belhika19Nodebais Brasil21Salvador El Salvador20San Salvador Estados Unidos21Winnsboro Gresya22Heraklion Hapon18Nagoya Honduras21Tegucigalpa Hong Kong20Hong Kong Israel18Tel-Abib Italya18Roma Kanada20Toronto Kanlurang Alemanya18Bremen Kanlurang Indies18Kingston Kosta Rika18San José Kuba20Havana Mehiko19Lungsod ng Mehiko Nuweba Selandiya18Auckland Noruwega19Oslo18Lungsod ng Panama18 Lungsod ng Lima Pilipinas18Maynila Pinlandiya18Helsinki Porto Riko23San Juan Pransiya21Bois-Colombes Singapura21Singapura Suwesya19Estokolmo Taylandiya18Bangkok Timog Korea19Seoul Tsile21Santiago Urugway22Montevideo

 Mga tala 

 Mga sanggunian 

 Panlabas na kawing